Бронзовият финалист на MasterChef Николай Немигенчев приготвя телешко бонфиле с патешки дроб в поредицата „Гладиатори в кухнята“ на „Преди обед“ по bTV на 27 юни - MasterChef
Бронзовият финалист на MasterChef Николай Немигенчев приготвя телешко бонфиле с патешки дроб в поредицата „Гладиатори в кухнята“ на „Преди обед“ по bTV на 27 юни
Като начало Николай ще изпече патладжан, който ще се превърне във финно пюре със сметана. Той ще овкуси прясно мляко със сол и черен пипер, а след това ще пошира в него аспержи. Кулинарят ще поясни, че за тази техника е важно течността да не ври, а времето за обработка на зеленчуците да бъде в рамките на 2-3 минути. Важен момент е и шоковото охлаждане във вода с лед, за да се запази свежият им цвят. Последната обработка на аспержите ще бъде бързо глазиране на тиган с масло, сол и черен пипер. Това е и една от характеристиките на френската кухня – всичко се готви при ниска термична обработка. За топлия сос Николай ще комбинира 100 г мед с 2 лъжици горчица, 50 г масло и малко балсамов оцет. За декорацията на ястието си ще използва 30 г ананас, който ще пасира с 60 г вода, 20 мл. зехтин и 10 г брашно. Сместта ще запече на сух тиган, а след това ще карамелизира и няколко парченца от плода в масло. За обработката на патешкия дроб бронзовият медалист на MasterChef ще осоли обилно, ще подправи с черен пипер и ще запече в силно загрят тиган по 1 минута от двете страни. За телешкото ще подходи по същия начин като ще го запечата на сух тиган, а след това ще добави масло, розмарин, мащерка и ще го глазира. Филето ще се пече 5 минути на 180 градуса, а след това ще бъде поднесено върху пюрето от патладжан и под патешкия дроб.
А който иска да преживее приключението на Николай Немигенчев в MasterChef, може да се запише за кастинг ТУК.
Етикети:Btv, Кухня, Btv Media Group, Преди Обед, Masterchef, Андре Токев, Петър Михалчев, Мастършеф, Лео Бианки, Гладиатори В Кухнята, Le Cordon Bleu, Николай Немигенчев